texts: ชาย โซโห แชมป์นิวลำปาง แสงโสม เปิดใจถึงความสำเร็จในวันนี้ "หาความรู้...พัฒนา...ต่อยอด ดั่งน้ำที่ไม่เคยเต็มแก้ว" ........ หากจะคิดถึงนักสนุกเกอร์ที่อาวุโส และยังคงเป็นเบอร์ต้นๆของเมืองไทย ที่คลื่นลูกใหม่ไม่ค่อยอยากเผชิญหน้าด้วย ต้องมีชื่อของ "ชาย โซโห" (สมชาย กาวสำราญ) แชมป์ New Lampang SangSom 6 Red 2017" เป็น 1 ในนั้นด้วยแน่ๆ วันนี้พี่ชายได้ให้เกียรติ เปิดเผยเคล็ดลับแก่แฟนๆ SnookerSociety ว่า... ........ "แม้ผมจะผ่านการเล่นสนุ้กฯมากว่าครึ่งชีวิต แต่ทุกวันนี้...ผมพยายามปรับทักษะ-เทคนิคใหม่ตามยุคปัจจุบันตลอดเวลาครับ เทคนิคกีฬาไม่ใช่แต่สนุกเกอร์ ทุกชนิดเลยก็ว่าได้ จะพัฒนาหลักการใหม่ๆทุก 3 ปี 5 ปีครับ นอกจากเรื่องเทคนิคแล้ว ผมก็พยายามออกกำลังกายดูแลร่างกายให้พร้อมสำหรับการแข่งขัน" ........ "แน่นอนครับ สำหรับตัวผม ลงแข่งขันมายาวนานมาก ยิ่งแข่งมาก ก็ยิ่งแพ้มาก ยิ่งผิดหวังมามาก วิธีแก้เรื่องความผิดหวังคือ...เมื่อคิดได้แล้วต้องปล่อยวางทันที แล้วก็มุ่งมั่นฝึกซ้อมต่อไปครับ" ........ "เด็กรุ่นหลังๆนี่ถือว่าเข้าถึงองค์ความรู้ได้ง่าย ง่ายกว่ารุ่นเก่าๆมากมาย อยากจะขอให้ เติมความมุ่งมั่นฝึกฝนตนเองให้มาก ประกอบกับลงแข่งเยอะๆ แล้วจะพัฒนาได้ต่อเนื่องครับ" ........ "ที่สำคัญคือ หากเราไม่พัฒนา ย่ำอยู่กับที่ แต่คนอื่นเค้าพัฒนา เราก็จะเหมือนถอยหลังลงไปเรื่อยๆ เราต้องทำตัวเป็นน้ำที่ไม่เคยเต็มแก้ว ต้องเปิดใจรับสิ่งใหม่ๆเข้ามาครับ" SnookerSociety ก็ขอแสดงความยินดีกับพี่ "ชาย โซโห" มา ณ โอกาสนี้ด้วยนะครับ ....... ภาพ : โต้ง แสงโสม เรื่อง : แอดฯชัช